Foto’s: Só lyk Mej. SA se top-15Sasha-Lee Olivier, die huidige Mej. Suid-Afrika, het Woensdagaand regstreeks op Instagram vanjaar se Mej. SA-semifinaliste aangewys. Die vroue kom van sewe provinsies, met Gauteng wat die meeste (sewe) finaliste opgelewer het. Onder die 15 semifinaliste is daar twee mediese dokters, ŉ bemarkingspesialis, internasionale modelle, ŉ voedselwetenskaplike en ŉ aktrise. Maroela Media het vroeër berig dat vanjaar se Mej. SA-kompetisie later in die jaar sal plaasvind as wat oorspronklik beplan is en dat die publiek vanjaar vir die top-tien kan stem. Hier is die top-15 in alfabetiese volgorde: Anazarde Omar (21) het ŉ strategiese kommunikasiegraad behaal. Sy het verlede jaar ook aan die Mej. SA-kompetisie deelgeneem en onder die top-35 geëindig. Anarzade Omar Aphelele Mbiyo (24) is ŉ bemarker en model wat in Johannesburg woon, maar oorspronklik van die Oos-Kaap kom. Aphelele Mbiyo Busisiwe Mmotla (27) is ŉ onderwyser van Emdeni in Soweto. Sy bekwaam haar tans as persoonlike afrigter en is in 2017 as Mej. Soweto aangewys. Busisiwe Mmotla Chantelle Pretorius (24) is ŉ model en student van Pretoria. Sy is tans besig om haar BCom-graad deur Unisa te voltooi. Chantelle Pretorius Jordan van der Vyver (24) is ŉ internasionale model van Johannesburg wat tans in Durbanville in die Wes-Kaap woon. Jordan van der Vyver Karishma Ramdev (25) is ŉ mediese dokter van Chatsworth, KwaZulu-Natal, maar woon nou in Pretoria. Sy was in 2018 ŉ top-12-finalis in die Mej. SA-kompetisie. Karishma Ramdev Lebogang Mahlangu (24) is ŉ voedselwetenskaplike van Pretoria wat tans in Umhlanga, KwaZulu-Natal, woon. Lebogang Mahlangu Matsepo Sithole (21) is ŉ regstudent in haar finale jaar. Sy woon in Pietermaritzburg in KwaZulu-Natal. Matsepo Sithole Melissa Nayimuli (24) kom van Butterworth in die Oos-Kaap, werk by ŉ bemarkingsmaatskappy en woon tans in Johannesburg. Sy het ook ŉ graad in rolprentverfilming en die skryf van draaiboeke. Melissa Nayimuli Natasha Joubert (22) kom van Centurion, Gauteng, is ŉ beeldpoetser en eienaar van ŉ sakeonderneming. Natasha Joubert Olin-Shae de la Cruz (26) kom van Claremont, Kaapstad, maar woon tans in Bryanston, Johannesburg. Sy is tans in haar finale jaar vir ŉ besigheidadministrasiegraad en het haar eie bemarkingsmaatskappy. Olin-Shae De La Cruz Palesa Keswa (23) kom van Sasolburg in die Vrystaat en is ŉ honneursstudent in ekonomie. Palesa Keswa Savannah Schutzler (24) kom van Durban en woon nou in Rondebosch, Kaapstad. Sy is ŉ aktrise en aanlyn onderwyser. Savannah Schutzler Shudufhadzo Musida (23) kom oorspronklik van Ha-Masia in Venda, Limpopo, maar woon tans in Johannesburg. Sy is ŉ honneursstudent in internasionale betrekking. Shudufhadzo Musida Thato Mosehle (25) is ŉ mediese dokter en deeltydse student. Sy woon in Stilfontein in Noordwes. Thato Mosehle